Шул уҡ ваҡытта мәғариф системаһында киң йәмәғәтселекте борсоған тенденциялар ҙа күҙәтелә. Белем биреү ойошмаларын оптималләштереү барышында йыш ҡына ата-әсәләрҙең, ауыл халҡының теләге иҫәпкә алынмай. Ауыл мәктәптәренең күпләп ябылыуы уҡытыусылар араһында һәм дөйөм эшһеҙлектең артыуына ғына түгел, ауылдың киләсәген юҡҡа сығарыуға килтереүе мөмкин. Бигерәк тә башҡорт телендә белем биргән мәктәптәр һанының ҡырҡа кәмеү тенденцияһы хәүеф тыуҙыра. Федераль урта белем биреү дәүләт стандарттарына ҡаршы килеп, башҡорт телен туған тел булараҡ уҡытыуға сәғәттәр һаны кәметелә.